มัสยิดซีดี บาชีร์

มัสยิดซีดี บาชีร์ (; Sidi Bashir Mosque) เป็นอดีตมัสยิดในนครอะห์มดาบาด รัฐคุชราต ประเทศอินเดีย ปัจจุบันหลงเหลือเพียงซุ้มประตูประกอบหอคอบสองหอเท่านั้น หอคอยหรือหออะษานทั้งสองนี้เป็นที่รู้จักในชื่อ ฌูลตามินารา (; Jhulta Minar) หรือ หอคอยสั่นพริ้ว ()

เข้าใจกันว่ามัสยิดสร้างขึ้นโดยซีดี บาชีร์ (Sidi Bashir) ข้าราชบริพารในอะห์เมด ชาห์ หรือโดยมาลีก ซาราง (Malik Sarang) ขุนนางในราชสำนักของมะห์มูด เบเกดา มีการกำหนดอายุมัสยิดอยู่ที่ปี 1452 อย่างไรก็ตาม รูปแบบของหออะษานมีลักษณะเป็นแบบรัชสมัยของมะห์มูด เบเกดา (ราวปี 1511 เป็นต้นมา) มากกว่า ตัวอาคารของมัสยิดถูกทำลายไปในปี 1753 ในสงครามระหว่างชาวมราฐีกับรัฐสุลต่านคุชราต คงเหลือไว้เพียงซุ้มทางเข้าหลักซึ่งมีหอคอย (หออะษาน) ประกอบสองข้างเท่านั้น

ฌูลตามินารา
หออะษาน "ฌูลตามินารา" (; Jhulta Minar; แปลว่า มีนารา (หออะษาน) ที่สั่นพริ้ว) เป็นหออะษานที่สูงที่สุดในอะห์มดาบาด สูงสามชั้น และประดับประดาด้วยระเบียงแกะสลัก หากมีหอคอยใดหอคอยหนึ่งถูกเขย่าเบา ๆ อีกหอคอยจะสั่นไหวตาใไปด้วยภายในสองหรือสามวินาที ปัจจุบันยังคงไม่ทราบกลไกการเกิดปรากฏการณ์นี้อย่างแน่ชัด แต่เชื่อกันว่าเกี่ยวข้องกับการก่อสร้างที่มีแบ่งเป็นชั้น ๆ (layered construction) การสั่นพริ้วของหอคอยนี้มีผู้บันทึกครั้งแรกในศตวรรษที่ 19 โดยมอนเนียร์ เอ็ม. วิลเลียมส์ นักวิชาการภาษาสันสกฤตชาวอังกฤษ

อ้างอิง

หมวดหมู่:หออะษาน
ซีดี บาซีร์
หมวดหมู่:สิ่งก่อสร้างในอะห์มดาบาด